**ΝΕΑ ΓΡΑΜΜΟΓΡΑΦΗΣΗ ΒΑΣΙΚΟΥ ΑΡΧΕΙΟΥ**

Αγαπητή/έ Κυρία/Κύριε,

Όπως γνωρίζετε η υπηρεσία μας σας αποστέλλει κάθε μήνα τα **Μηνιαία Ηλεκτρονικά Αρχεία Έκδοσης Πολλαπλών Λογαριασμών**, συγκεκριμένα τα αρχεία Βασικό και Ισχύος.

1. **Αρχείο Βασικό.**

Αναφορικά με το Βασικό Αρχείο, ακολουθώντας τις δικές σας προτάσεις και αναγνωρίζοντας την αναγκαιότητα πρόσθεσης στοιχείων στο αρχείο, ειδικά μετά και την θέσπιση νέων χρεώσεων και πιστώσεων στο λογαριασμό τον τελευταίο χρόνο (κατηγορίες εκπτώσεων, διακανονισμοί κλπ.), δημιουργήσαμε το Νέο Βασικό Αρχείο.

Όπως θα διαπιστώσετε, στο υπόδειγμα και τη γραμμογράφηση του νέου αρχείου που σας αποστέλλουμε, έχουν συμπεριληφθεί τα περισσότερα στοιχεία που υπάρχουν σε ένα κανονικό έντυπο λογαριασμού. Ενδεικτικά αναφέρουμε ότι τα πεδία του νέου αρχείου από 50 σήμερα έγιναν 112, το δε μήκος του από 560 χαρακτήρες σήμερα έγινε 1438 χαρακτήρες. Αυτό σημαίνει ότι όλα τα επιμέρους ποσά εμφανίζονται σε διακριτά πεδία, με αποτέλεσμα την πολύ αναλυτικότερη παρακολούθηση των οικονομικών στοιχείων των λογαριασμών των παροχών σας.

Ταυτόχρονα θα έχετε τη δυνατότητα να δημιουργήσετε αρχεία για τα οποία ήταν αναγκαία η συνδρομή μας, όπως Ποσά Προκαταβολής (χρέωση ή συμψηφισμός), τετραγωνικά μέτρα ακινήτων, αναλυτικές χρεώσεις τιμολόγησης, εκπτώσεις κλπ.

Το Νέο Βασικό Αρχείο θα συνεχίσει να έχει τη μορφή **txt (Text)** με απαραίτητη τη μετατροπή του σε άλλη μορφή όπως Excel, Access κλπ. και θα ξεκινήσει την παραγωγική του διαδικασία κατά την επεξεργασία μηνός Ιανουαρίου 2017, δηλαδή θα αποσταλεί για πρώτη φορά τις πρώτες ημέρες του Φεβρουαρίου 2017, ώστε να σας δοθεί ο απαραίτητος χρόνος να διαμορφώσετε κατάλληλα τις εφαρμογές σας.

1. **Αρχείο Ισχύος.**

Στο δεύτερο αρχείο που σας αποστέλλουμε, το Αρχείο Ισχύος, δεν έγιναν αλλαγές και η γραμμογράφησή του θα διατηρηθεί ως έχει.

Τα δύο ηλεκτρονικά αρχεία θα συνεχίσουν να προσφέρονται στους πελάτες μας χωρίς καμία χρέωση.

Προσβλέπουμε στην καλύτερη εξυπηρέτησή σας και την αποδοτικότερη συνεργασία μας και είμαστε πάντα στη διάθεσή σας για οποιαδήποτε διευκρίνιση.

Α.Καμπουρίδης

*ΔΕΗ / Διευθ.Πληροφορικής*

*Τομ. Εφαρμογών Εμπορίας / Συστήματα Πελατών*

*Τηλ: 210-8206339*

*E-mail :* ***a.kampouridis@dei.com.gr***